SREDNJA ŠKOLA ISIDORA KRŠNJAVOGA NAŠICE

KLASA: 400-02/17-01/6.

URBROJ:2149-11-03-17-2.

Našice, 17. listopada 2017.

OBRAZLOŽENJE PRIJEDLOGA FINANCIJSKOG PLANA I RAZVOJNOG PROGRAMA

SREDNJE ŠKOLE ISIDORA KRŠNJAVOGA NAŠICE

ZA RAZDOBLJE 2018.-2020.

1. UVOD

Sažetak djelokruga rada škole SS Isidora Kršnjavoga Našice je javna ustanova sa sjedištem u Našicama, A. Cesarca 20.

Djelatnost škole obuhvaća srednjoškolsko obrazovanje i odgoj učenika od 1. – 4. razreda.

Nastava je organizirana u jutarnjoj i poslijepodnevnoj smjeni u petodnevnom radnom tjednu, sa radnom subotom, do dvije mjesečno, za 1014 učenika u 46 razrednih odjela. Održavanje sjednica stručnih, razrednih, nastavničkih vijeća i tijela upravljanja održavaju se međusmjenski.

Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, prema Godišnjem planu i programu te školskom kurikulumu za š.g,. 2017./2018. Uz potpunu stručnu zastupljenost profesora i stručnih suradnika (pedagog, knjižničar, psiholog).

1. OBRAZLOŽENJE PROGRAMA (aktivnosti i projekata)

Nakon analize vanjskog vrednovanja, napravili smo dobar i realan razvojni plan koji smo u dobroj mjeri i realizirali. Kako je razvoj trajna kategorija, a svakim se danom susrećemo s novim, modernijim pristupom odgoju i obrazovanju, redefiniramo ciljeve i započinjemo novi ciklus dizanja pedagoškog standarda koji prati financijski plan uz slijedeća obrazloženja:

* Redovni program odgoja i obrazovanja financira se po modelu propisanom od strane Osnivača i MZOS-a, na osnovi Nastavnog plana i programa i Zakona o financiranju proračunskih korisnika
* Plan razvojnih programa s projekcijama za 2018./2020.

a. stvaranje inkluzivne kulture škole

b. redovito stručno usavršavanje profesora po raspoloživim sredstvima

c. praćenje natječaja iz EU i izrada projekata

d. samovrednovanje

e. uvoditi nove strukovne kurikule

f. realizaciji razvojnog plana se realno ostvaruje i trajna je zadaća i u 2018. sa projekcijom za realizaciju u 2019. i 2020. godini.

Pokazatelji uspješnosti realizacije ciljeva odnosno rezultata programa održavanja pedagoškog standarda vidljivi su iz uređenja i opremanja učionica.

Pokazatelji na kojima se zasnivaju izračuni i ocjene potrebnih sredstava su vlastita sredstva**:**

* Prošlogodišnji prosjek prikupljenih vlastitih sredstava od najma sportske dvorane, školski stan, najam prostora za automat za kavu,
* Obrazovanja odraslih
* Prihodi školske kuhinje i školske radionice
* Učenički servis

Iako je vrijeme krize i recesije, uspijevamo održati postojeći pedagoški standarda.

Iako ostvareni rezultati nisu dovoljno mjerljivi pozitivna, razvojna klima je evidentna.

1. ZAKONSKE I DRUGE PRAVNE OSNOVE

Djelatnost srednjeg školstva ostvaruje se u skladu s odredbama

* Zakona o odgoju i obrazovanju u osnovnoj i srednjoj školi ( Narodne novine, broj [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72),[86/12](http://www.zakon.hr/cms.htm?id=73),

[126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671) i 07/17) dalje Zakon o odgoju i obrazovanju)

* Zakon o ustanovama ( Narodne novine, broj  76/93, 29/97, 47/99, 35/08)
* Zakon o proračunu ( Narodne novine broj  87/08, 136/12, 15/15)
* Pravilnik o proračunskim klasifikacijama ( Narodne novine broj 26/10 i 120/13)
* Pravilnik o proračunskom računovodstvu i računskom planu ( Narodne novine broj 124/14, 115/15 i 87/16)
* Zakon o radu ( Narodne novine 93/14)

Uputama za izradu proračuna Osječko-baranjske županije za 2018. i projekcije za 2019. i 2020 od 12.10.2017.g

Godišnji izvedbeni odgojno – obrazovni plan i program rada za školsku godinu 2017./2018.

Školski kurikulum SS Isidora Kršnjavoga Našice, za školsku godinu 2017./2018.

1. USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

Škola donosi godišnje operativne planove prema planu, programu i strategiji koju je donijelo Ministarstvo znanosti, obrazovanja i sporta i Županija kao osnivač. Vertikalna usklađivanja programa MZOS-a i jedinica lokalne samouprave sa Školom je provedena u dodirnim točkama.

Nastavni planovi se odnose na nastavnu, a ne fiskalnu godinu. Uzrok odstupanja u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja plana za 2. godine.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Prioritet će biti pružanje usluge srednjeg obrazovanja i odgoj naših učenika. Nastojat

ćemo u naredne tri godine podići kvalitetu nastave na što višu razinu, i to stalnim i kvalitetnim usavršavanjem profesora te podizanjem materijalnih i drugih uvjeta, prema našim mogućnostima, na viši pedagoški standard.

Pokrenuli smo rad Učeničke zadruge i omogućili učenicima rad u Učeničkom servisu

za motivaciju učenika u obrazovanju za poduzetništvo.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

1. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izvori sredstava za financiranje rada Škole su:

* Državni proračun (MZOS) financiranje rashoda za zaposlene
* Županijski proračun za financiranje decentraliziranih funkcija i to za materijalne i financijske rashode
* Vlastiti prihodi od prodaje proizvoda ( školska kuhinja )
* pružanja usluga ( strukovne radionice)
* Iznajmljivanje dvorane i prostora

a sredstva se koriste za provedbu dodatnih aktivnosti škole prema planu i programu rada te obnovu nefinancijske imovine.

Proračunski korisnici u sklopu funkcija koje se decentraliziraju kod planiranja rashoda koji se financiraju prema minimalnim standardima primjenjuju sljedeće financijske pokazatelje:

Prihodi iz državnog proračuna

Prihodi iz državnog proračuna namijenjeni su za financiranje rashoda zaposlenih u skladu sa kolektivnim ugovorom i zakonom o plaćama javnim službama i planirani su prema postocima iz Uputa za izradu proračuna.

Prihodi iz proračuna Osječko-baranjske županije

Na temelju Kriterija i mjerila za utvrđivanje materijalnih i financijskih rashoda prema veličini škole u 2017. godini prihodi lokalnog proračuna namijenjeni su za financiranje:

1. Materijalnih i financijskih rashoda srednjih škola,

1. Rashodi za investicijsko održavanje i nabavu proizvedene dugotrajne prema prioritetima i planu ulaganja u nematerijalnu imovinu Osječko – baranjske županije.
2. POKAZATELJI USPJEŠNOSTI PROVOĐENJA PROGRAMA

Rezultati koje učenici postižu na natjecanjima, susretima, smotrama na svim razinama.

Broj programa i djece u njima se konstantno povećava.

Na županijskim natjecanjima sudjelovalo je 216 naših učenika, i na državnim natjecanjima 19 naših učenika.

Srednju školu 2016./2017. pohađalo je 1084 učenika, a završilo s pozitivnim uspjehom 1078 učenika. Prosječan opći uspjeh je 4,0.

Državnu maturu položila 103 učenika gimnazije i 57 učenika četverogodišnjih strukovnih programa. Završni ispit u trogodišnjim i četverogodišnjim strukovnim programima uspješno je položilo 187 učenika.

Ocjene vladanja su: 986 učenika s uzornim vladanjem, 78 učenika s dobrim vladanjem, te 20 učenika s lošim vladanjem.

Zaposlenici su se stručno usavršavali na seminarima, stručnim aktivima i drugim oblicima nadogradnje kompetencija.

1. OBRAZLOŽENJE

Prihodi, primici kao i izdaci u 2018. ostvaruju se na razini 2017. (prvi rebalans 2017.)

u skladu s Uputama za izradu Financijskog plana za 2018.-2020. od 12.10.2017.

U Našicama, 17.10. 2017.

Tajnica: Ravnatelj:

Klementina Liška Željko Filjak, prof.